
ΕΛΛΗΝΙΚΗ ΔΗΜΟΚΡΑΤΙΑ                                                                                                
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  18ης/23 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 149/2023
Στη Λευκάδα σήμερα στις 20 του μηνός Ιουνίου, του έτους 2023, ημέρα Τρίτη και ώρα 15:00 ήρθε σε δημόσια, τακτική δια ζώσης συνεδρίαση το Δημοτικό Συμβούλιο Λευκάδας, στο Διοικητήριο (αίθουσα πολλαπλών χρήσεων), σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 καθώς και τις δ/ξεις του άρθρου 41 του Ν. 4954/22 & την υπ’ αρ. 375/39167/02-06-2022 Εγκύκλιο του ΥΠ.ΕΣ., ύστερα από την με αρ. πρωτ: 14769/16.6.2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                                                                Παρόντες                                                                           Απόντες

Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι (20)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Η Δ.Σ. Κωνσταντινίδη Ρεκατσίνα Σεβαστή αποχώρησε πριν την έναρξη της Η.Δ. 

Ο Δ.Σ. Λιβιτσάνος Ιωάννης, προσήλθε πριν την συζήτηση του 11ου θέματος της Η.Δ.

ΘΕΜΑ 6ο: Απόφαση ∆.Σ. για  υπογραφή Μνημονίου Συνεργασίας μεταξύ ΠΕΔ Ιονίων Νήσων, της ΠΕΔ Δυτικής Μακεδονίας, των Δήμων των Ιονίων Νήσων, της Εθνικής Συνομοσπονδίας Ατόμων με Αναπηρίες (ΕΣΑμεΑ), της Περιφερειακής Πυροσβεστικής Διοίκησης Ιονίων Νήσων, της Γενικής Περιφερειακής Αστυνομικής Διεύθυνσης Περιφέρειας Ιονίων Νήσων και της Περιφέρειας Ιονίων Νήσων με σκοπό την επιχειρησιακή αξιοποίηση της εφαρμογής του Μητρώου Πολιτών (Citizens Registry).
                                           Εισηγητής: Γεώργιος  Τσιρογιάννης, Αντιδήμαρχος

Το θέμα εισηγείται ο Δήμαρχος κ. Χαράλαμπος Καλός, ο οποίος  έθεσε υπόψη των μελών του Δημ. Συμβουλίου τα εξής:
«Έχοντας υπόψη:
1. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο101  αυτού (άρθρ. 101 Ν. 3852/2010, 741 επ. ΑΚ & 270 Ν. 4072/2012)
2. Σχέδιο ««Μνημονίου Συνεργασίας με σκοπό την επιχειρησιακή αξιοποίηση της εφαρμογής του Μητρώου Πολιτών (Citizens Registry)»,
ΙΣΤΟΡΙΚΟ -ΣΚΟΠΌΣ:

Η ΠΕΔ-ΙΝ υλοποίησε και ολοκλήρωσε επιτυχώς το Εργο «4PLUS», στο πλαίσιο του Προγράμματος Interreg IRA II CBC «Ελλάδα-Αλβανία  2014-2020» Το Εργο είχε ως κύριο σκοπό την ενσωμάτωση των ζητημάτων αναπηρίας στην Πολιτική Προστασία και στο πλαίσιο αυτό με την υπ΄αρ.5-8γ/1407.2022  το Διοικητικό Συμβούλιο της ΠΕΔ-ΙΝ αποφάσισε την περαιτέρω αξιοποίηση της Εφαρμογής του  Μητρώου Πολιτών ,

Σκοπός: 
Σκοπός του Μνημονίου Συνεργασίας είναι η υλοποίηση και εγκατάσταση της Εφαρμογής του Μητρώου Πολιτών (Citizens Reristry) ΑΜΕΑ στους Δήμους, την Περιφέρεια και τους Φορείς Πολιτικής Προστασίας (Πυροσβεστική - Αστυνομία) των Ιονίων Νήσων, κάτι που αποτελεί μεταφορά της τεχνογνωσίας του έργου 4PLUS προς την ΠΕΔ-ΙΝ και τους Δήμους των Ιονίων Νήσων, με σκοπό την αναβάθμιση των παρεχόμενων υπηρεσιών Πολιτικής Προστασίας, με έναν αναβαθμισμένο και σύγχρονο σχεδιασμό που θα ακολουθεί τις πρόσφατες τεχνολογικές εξελίξεις. 

Το έργο θα υλοποιηθεί με τα πιο σύγχρονα και αναβαθμισμένα τεχνολογικά πρότυπα ώστε να είναι αξιόπιστο, λειτουργικό και να αξιοποιεί τις σύγχρονες τάσεις και εξελίξεις στον τομέα της διαδικτυακής χαρτογραφικής απεικόνισης δεδομένων. 

Κατά αυτήν την έννοια, οι αρμόδιοι υπεύθυνοι ανά δήμο θα έχουν τη δυνατότητα να καταγράφουν τα δεδομένα σε μια εύχρηστη διαδικτυακή εφαρμογή χωρίς να απαιτηθεί η εγκατάσταση κάποιου εξειδικευμένου λογισμικού. Η θέαση των δεδομένων θα μπορεί να γίνεται από διαπιστευμένους χρήστες στα κέντρα επιχειρήσεων Πολιτικής Προστασίας των Δήμων, της Περιφέρειας, της Αστυνομίας και της Πυροσβεστικής.

Η συγκεκριμένη υλοποίηση θα διασφαλίζει στο μέγιστο την ασφάλεια των προσωπικών δεδομένων που αποτελεί και σημαντικό στοιχείο του έργου, υιοθετώντας τα πιο εξελιγμένα διεθνή πρότυπα.

Σύμφωνα με  τα ανωτέρω, εισηγούμαστε:
1. Την έγκριση της συμμετοχής του Δήμου Λευκάδας και την  υπογραφή «Μνημονίου Συνεργασίας με σκοπό την επιχειρησιακή αξιοποίηση της εφαρμογής του Μητρώου Πολιτών (Citizens Registry)», σύμφωνα με το συνημμένο σχέδιο.

2. Τον ορισμό του Δημάρχου ως εκπροσώπου και εξουσιοδότησή του για την υπογραφή του καταστατικού και για κάθε  περαιτέρω απαιτούμενη ενέργεια και  να ορίσει:
α) την υπηρεσία (πχ Διεύθυνση Κοινωνικών Υπηρεσιών, Βοήθεια στο Σπίτι κτλ) και τρία άτομα που θα αναλάβουν την καταγραφή των ΑμεΑ ανά Δήμο.
β) τον/τους υπεύθυνους Πολιτικής Προστασίας που θα εκπαιδευτούν στη χρήση της εφαρμογής.
Το Δ.Σ. αφού έλαβε υπόψη του τα ανωτέρω

ΟΜΟΦΩΝΑ ΑΠΟΦΑΣΙΖΕΙ
1. Την έγκριση της συμμετοχής του Δήμου Λευκάδας και την  υπογραφή «Μνημονίου Συνεργασίας με σκοπό την επιχειρησιακή αξιοποίηση της εφαρμογής του Μητρώου Πολιτών (Citizens Registry)», σύμφωνα με το συνημμένο σχέδιο.

ΜΝΗΜΟΝΙΟ ΣΥΝΕΡΓΑΣΙΑΣ 

μεταξύ

των

Περιφερειακή Ένωση Δήμων Ιονίων Νήσων

Περιφέρεια Ιονίων Νήσων

Περιφερειακή Πυροσβεστική Διοίκηση Ιονίων Νήσων

Γενική Αστυνομική Διεύθυνση Περιφέρειας Ιονίων Νήσων

Περιφερειακή Ένωση Δήμων Δυτικής Μακεδονίας

Εθνική Συνομοσπονδία Ατόμων με Αναπηρίες

Δήμο Κεντρικής Κέρκυρας & Διαποντίων Νήσων

Δήμο Βόρειας Κέρκυρας

Δήμο Νότιας Κέρκυρας

Δήμο Παξών
Δήμο Λευκάδας
Δήμο Μεγανησίου
Δήμο Αργοστολίου

Δήμο Ληξουρίου

Δήμο Σάμης

Δήμο Ιθάκης

Δήμο Ζακύνθου

για το Έργο

 «Αξιοποίηση ψηφιακού εργαλείου Μητρώου Πολιτών (Citizens Registry) από τους φορείς Πολιτικής Προστασίας των Ιονίων Νήσων»                                                

Κέρκυρα, 21.03.2023

ΜΝΗΜΟΝΙΟ ΣΥΝΕΡΓΑΣΙΑΣ 

ΓΙΑ ΤΟ ΕΡΓΟ

CITIZENS REGISTRY: Αξιοποίηση του Ψηφιακού Εργαλείου «Μητρώο Πολιτών» από τους Φορείς Πολιτικής Προστασίας των Ιονίων Νήσων
Στην Κέρκυρα, σήμερα, την 21η Μαρτίου 2023, μεταξύ των παρακάτω συμβαλλόμενων:

1. την Περιφερειακή Ένωση Δήμων (ΠΕΔ) Ιονίων Νήσων, που εδρεύει στην Κέρκυρα, όπως εκπροσωπείται νόμιμα από τον Πρόεδρο της, κ. Παρίση Αλέξανδρο, και η οποία θα αποκαλείται εφεξής στην παρούσα χάριν συντομίας «ΦΟΡΕΑΣ Α»,

2. την Περιφέρεια Ιονίων Νήσων, που εδρεύει στην Κέρκυρα, όπως εκπροσωπείται νόμιμα από την Περιφερειάρχη κα. Ρόδη Κράτσα - Τσαγκαροπούλου, και η οποία θα αποκαλείται εφεξής στην παρούσα χάριν συντομίας «ΦΟΡΕΑΣ Β»,

3. την Περιφερειακή Πυροσβεστική Διοίκηση Ιονίων Νήσων, που εδρεύει στην Κέρκυρα, όπως εκπροσωπείται νόμιμα από τον Περιφερειακό Διοικητή Αρχιπύραρχο Κολοβό Νικόλαο και η οποία θα αποκαλείται εφεξής στην παρούσα χάριν συντομίας «ΦΟΡΕΑΣ Γ»,

4. την Γενική Περιφερειακή Αστυνομική Διεύθυνση Περιφέρειας Ιονίων Νήσων, που εδρεύει στην Κέρκυρα, όπως εκπροσωπείται νόμιμα από τον Περιφερειακό Διευθυντή, Υποστράτηγο Βασιλείου Γεώργιο και η οποία θα αποκαλείται εφεξής στην παρούσα χάριν συντομίας «ΦΟΡΕΑΣ Δ»,

5. την Περιφερειακή Ένωση Δήμων (ΠΕΔ) Δυτικής Μακεδονίας, που εδρεύει στην Κοζάνη, όπως εκπροσωπείται νόμιμα από τον Πρόεδρο της, κ. Δασταμάνη Γεώργιο, και η οποία θα αποκαλείται εφεξής στην παρούσα χάριν συντομίας «ΦΟΡΕΑΣ Ε»,

6. την Εθνική Συνομοσπονδία Ατόμων με Αναπηρία (ΕΣΑμεΑ), που εδρεύει στην Αθήνα, όπως εκπροσωπείται νόμιμα από τον Πρόεδρο της, κ. Βαρδακαστάνη Ιωάννη, και η οποία θα αποκαλείται εφεξής στην παρούσα χάριν συντομίας «ΦΟΡΕΑΣ ΣΤ»,

7. τον Δήμου Κεντρικής Κέρκυρας & Διαποντίων Νήσων, που εδρεύει στην Κέρκυρα, όπως εκπροσωπείται νόμιμα από την Δήμαρχο, κυρία Υδραίου Μερόπη-Σπυριδούλα, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ Ζ»,

8. τον Δήμο Βόρειας Κέρκυρας, που εδρεύει στην Αχαράβη Κέρκυρας, όπως εκπροσωπείται νόμιμα από τον Δήμαρχο, κύριο Μαχειμάρη Γεώργιο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ Η»,

9. τον Δήμο Νότιας Κέρκυρας, που εδρεύει στην Λευκίμμη Κέρκυρας, όπως εκπροσωπείται νόμιμα από τον από τον Δήμαρχο, κύριο Λέσση Κωνσταντίνο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ Θ»,

10. τον Δήμο Παξών, που εδρεύει στο Γάιο Παξών, όπως εκπροσωπείται νόμιμα από τον Δήμαρχο, κύριο Βλαχόπουλο Σπυρίδων, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ Ι»,

11. τον Δήμο Λευκάδας, που εδρεύει στην Λευκάδα, όπως εκπροσωπείται νόμιμα από τον Δήμαρχο, κύριο Καλό Χαράλαμπο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ ΙΑ»,

12. τον Δήμο Μεγανησίου, που εδρεύει στο Κατωμέρι Μεγανησίου, όπως εκπροσωπείται νόμιμα από τον Δήμαρχο, κύριο Δάγλα Παύλο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ ΙΒ»,

13. τον Δήμο Αργοστολίου, που εδρεύει στο Αργοστόλι Κεφαλονιάς, όπως εκπροσωπείται νόμιμα από τον Δήμαρχο, κύριο Μιχαλάτο Θεόφιλο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ ΙΓ»,

14. τον Δήμο Ληξουρίου, που εδρεύει στο Ληξούρι Κεφαλονιάς, όπως εκπροσωπείται νόμιμα από τον Δήμαρχο, κύριο Κατσιβέλη Γεώργιο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ ΙΔ»,

15. τον Δήμο Σάμης, που εδρεύει στην Σάμη Κεφαλονιάς, όπως εκπροσωπείται νόμιμα από τον Δήμαρχο, κύριο Μονιά – Νέτη Γεράσιμο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ ΙΕ»,

16. τον Δήμο Ιθάκης, που εδρεύει στο Βαθύ Ιθάκης, όπως εκπροσωπείται νόμιμα τον Δήμαρχο, κύριο Στανίτσα Διονύσιο, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ ΙΣΤ»,

17. τον Δήμο Ζακύνθου, που εδρεύει στην Ζάκυνθο, όπως εκπροσωπείται νόμιμα από τον Δήμαρχο, κύριο Αρετάκη Νικήτα, και ο οποίος θα αποκαλείται εφεξής στην παρούσα χάριν συντομίας «ΦΟΡΕΑΣ ΙΖ».

έχοντας υπόψη 

1. την υπ’ αρ. 5-8γ/14.07.2022, Απόφαση του Διοικητικού Συμβουλίου της ΠΕΔ-ΙΝ για την αξιοποίηση της ψηφιακής εφαρμογής Μητρώο Πολιτών (Citizens Reristry) και την υπογραφή Μνημονίου Συνεργασίας με τους ενδιαφερόμενους φορείς, με σκοπό την επιχειρησιακή της αξιοποίηση από τους Φορείς Πολιτικής Προστασίας των Ιονίων Νήσων.
συμφωνούνται και γίνονται αμοιβαίως αποδεκτά τα ακόλουθα:

ΠΡΟΟΙΜΙΟ

Το παρόν Μνημόνιο Συνεργασίας συντάχθηκε και υπογράφεται στο πλαίσιο της επιτυχούς υλοποίησης και ολοκλήρωσης του Έργου «4PLUS», στο πλαίσιο του Προγράμματος Interreg ΙΡΑ II CBC «Ελλάδα-Αλβανία 2014-2020».

Σύντομη Περιγραφή του Έργου 4PLUS
Το Έργο 4PLUS είχε ως κύριο σκοπό την ενσωμάτωση των ζητημάτων αναπηρίας στην Πολιτική Προστασία και στο πλαίσιο αυτό δημιουργήθηκαν και παρουσιάστηκαν τρία νέα ψηφιακά εργαλεία από την ΠΕΔ Ιονίων Νήσων και την ΠΕΔ Δυτικής Μακεδονίας.

Τα εργαλεία αυτά είναι η Πλατφόρμα του Μητρώου Πολιτών (Citizens Registry), που δημιουργήθηκε από την ΠΕΔ Δυτικής Μακεδονίας, ενώ η ΠΕΔ Ιονίων Νήσων δημιούργησε την Πλατφόρμα GIS και την Πλατφόρμα του Δικτύου των Φορέων Πολιτικής Προστασίας. 

Τα εργαλεία αυτά, παρουσιάστηκαν σε ημερίδες και σεμινάρια ως καλές πρακτικές του Έργου που θα συμβάλουν στην επικοινωνία των φορέων όλης της διασυνοριακής περιοχής Ελλάδας - Αλβανίας, αλλά και θα δώσουν λύσεις βασισμένες στις Νέες Τεχνολογίες, πάνω στα προβλήματα του σχεδιασμού και της οργάνωσης, αλλά και στην περίπτωση φυσικών καταστροφών, να προσφέρουν άμεσα και γρήγορα χρήσιμες πληροφορίες στους συντονιστές και υπεύθυνους της Πολιτικής Προστασίας.

Στο πλαίσιο αυτό, με την υπ’ αρ. 5-8γ/14.07.2022, το Διοικητικό Συμβούλιο της ΠΕΔ-ΙΝ αποφάσισε την περαιτέρω αξιοποίηση της Εφαρμογής του Μητρώου Πολιτών (Citizens Reristry) και την υπογραφή Μνημονίου Συνεργασίας με τους ενδιαφερόμενους φορείς με σκοπό την επιχειρησιακή της αξιοποίηση από τους Φορείς Πολιτικής Προστασίας των Ιονίων Νήσων.

Σκοπός: 

Σκοπός του Μνημονίου Συνεργασίας είναι η υλοποίηση και εγκατάσταση της Εφαρμογής του Μητρώου Πολιτών (Citizens Reristry) ΑΜΕΑ στους Δήμους, την Περιφέρεια και τους Φορείς Πολιτικής Προστασίας (Πυροσβεστική - Αστυνομία) των Ιονίων Νήσων, κάτι που αποτελεί μεταφορά της τεχνογνωσίας του έργου 4PLUS προς την ΠΕΔ-ΙΝ και τους Δήμους των Ιονίων Νήσων, με σκοπό την αναβάθμιση των παρεχόμενων υπηρεσιών Πολιτικής Προστασίας, με έναν αναβαθμισμένο και σύγχρονο σχεδιασμό που θα ακολουθεί τις πρόσφατες τεχνολογικές εξελίξεις. 

Το έργο θα υλοποιηθεί με τα πιο σύγχρονα και αναβαθμισμένα τεχνολογικά πρότυπα ώστε να είναι αξιόπιστο, λειτουργικό και να αξιοποιεί τις σύγχρονες τάσεις και εξελίξεις στον τομέα της διαδικτυακής χαρτογραφικής απεικόνισης δεδομένων. 

Κατά αυτήν την έννοια, οι αρμόδιοι υπεύθυνοι ανά δήμο θα έχουν τη δυνατότητα να καταγράφουν τα δεδομένα σε μια εύχρηστη διαδικτυακή εφαρμογή χωρίς να απαιτηθεί η εγκατάσταση κάποιου εξειδικευμένου λογισμικού. Η θέαση των δεδομένων θα μπορεί να γίνεται από διαπιστευμένους χρήστες στα κέντρα επιχειρήσεων Πολιτικής Προστασίας των Δήμων, της Περιφέρειας, της Αστυνομίας και της Πυροσβεστικής.

Η συγκεκριμένη υλοποίηση θα διασφαλίζει στο μέγιστο την ασφάλεια των προσωπικών δεδομένων που αποτελεί και σημαντικό στοιχείο του έργου, υιοθετώντας τα πιο εξελιγμένα διεθνή πρότυπα.
AΡΘΡΟ 1

ΑΝΤΙΚΕΙΜΕΝΟ ΤΟΥ ΜΝΗΜΟΝΙΟΥ ΣΥΝΕΡΓΑΣΙΑΣ

Αντικείμενο του παρόντος Μνημονίου Συνεργασίας αποτελεί η υποστήριξη του ΦΟΡΕΑ Α στην επιχειρησιακή αξιοποίηση της Ψηφιακής Εφαρμογής Μητρώο Πολιτών (Citizens Registry) από τους Φορείς Πολιτικής Προστασίας των Ιονίων Νήσων προς όφελος της περιοχής των Ιονίων Νήσων και, κατ’ επέκταση, όλων των συμβαλλόμενων.

Ο ΦΟΡΕΑΣ Α αναλαμβάνει:

1) Να συνεργαστεί με τους ΦΟΡΕΙΣ Β, Γ, Δ, Ε, ΣΤ, Ζ, Η, Θ, Ι, ΙΑ, ΙΒ, ΙΓ, ΙΔ, ΙΕ, ΙΣΤ, ΙΖ για την υλοποίηση του Έργου Citizens Registry.

2) Την λειτουργία, εγκατάσταση και παραμετροποίηση της εφαρμογής.

3) Την εκπαίδευση του προσωπικού των Δήμων των Ιονίων Νήσων που θα αναλάβουν την καταχώρηση των στοιχείων (πχ Διεύθυνση Πολιτικής Προστασίας, Διεύθυνση Κοινωνικών Υπηρεσιών, Βοήθεια στο Σπίτι, κτλ).

4) Την εκπαίδευση των υπευθύνων Πολιτικής Προστασίας των Δήμων στην χρήση της Εφαρμογής.

5) Την εκπαίδευση των υπευθύνων Πολιτικής Προστασίας της Περιφέρειας στην χρήση της Εφαρμογής.

6) Την εκπαίδευση των υπευθύνων των Πυροσβεστικών Υπηρεσιών των Ιονίων Νήσων στην χρήση της Εφαρμογής.

7) Την εκπαίδευση των υπευθύνων των Αστυνομικών Διευθύνσεων των Ιονίων Νήσων στην χρήση της Εφαρμογής.

8) Την διασφάλιση της καλής λειτουργίας και ασφάλειας προσωπικών δεδομένων της εφαρμογής.

9) Δράσεις και ενέργειες δημοσιότητας και προβολής του Έργου στα Ιόνια Νησιά, την Ελλάδα και το Εξωτερικό.

10) Τα οικονομικά κόστη λειτουργίας, εγκατάστασης και εκπαίδευσης του Έργου ως εξής:

α) Κόστος απόκτηση 1 άδειας χρήσης για 2 χρόνια: 500€ πλέον ΦΠΑ κατ’ έτος.

β) Κόστος εγκατάστασης, παραμετροποίησης, εκπαίδευσης, υποστήριξης, συντήρησης κτλ: 1.000€ πλέον ΦΠΑ κατ’ έτος.

γ) Κόστη προβολής και δημοσιότητας: 2.000€ πλέον ΦΠΑ για το πρώτο έτος.

Συνολικό κόστος για το πρώτο έτος: 4.000€ πλέον ΦΠΑ.

Από το δεύτερο έτος και μετά και ανάλογα με τον αριθμό των αδειών έως 3.500€ πλέον ΦΠΑ.

Οι ΦΟΡΕΙΣ Β, Γ, Δ, Ε, ΣΤ, Ζ, Η, Θ, Ι, ΙΑ, ΙΒ , ΙΓ, ΙΔ, ΙΕ, ΙΣΤ, ΙΖ αναλαμβάνουν:

1) Να συνεργαστούν με τον ΦΟΡΕΑ Α για την υλοποίηση του Έργου.

2) Να ορίσουν έναν Υπεύθυνο Επικοινωνίας, ο οποίος θα αναλάβει την υποστήριξη του  ΦΟΡΕΑ Α για την υλοποίηση του Έργου. 

3) Να συμβάλουν όπου είναι δυνατόν στην υλοποίηση του Έργου. 

4) Να αξιοποιήσουν την ψηφιακή εφαρμογή του Citizens Registry
Πιο συγκεκριμένα, 

Η ΠΕΔ Δυτικής Μακεδονίας θα αναλάβει:

1) Την διάθεση της Εφαρμογής του Μητρώου Πολιτών στην ΠΕΔ-ΙΝ, για να αξιοποιηθεί από τους Δήμους, την Περιφέρεια, τις Αστυνομικές Διευθύνσεις και τις Πυροσβεστικές Υπηρεσίες των Ιονίων Νήσων.

Η Περιφέρεια Ιονίων Νήσων θα αναλάβει:

1) Να ορίσει ανά Περιφερειακή Ενότητα τους υπεύθυνους Πολιτικής Προστασίας που θα εκπαιδευτούν στη χρήση της εφαρμογής.

2) Την υποστήριξη της ΠΕΔ-ΙΝ και των Δήμων των Ιονίων Νήσων στην υλοποίηση, παρακολούθηση και προβολή του Έργου.

Η Περιφερειακή Διοίκηση Πυροσβεστικών Υπηρεσιών των Ιονίων Νήσων θα αναλάβει:

1) Να ορίσει ανά Πυροσβεστική Υπηρεσία τα άτομα που θα εκπαιδευτούν στη χρήση της εφαρμογής.

Η Γενική Περιφερειακή Αστυνομική Διεύθυνση Περιφέρειας Ιονίων Νήσων θα αναλάβει:

1) Να ορίσει ανά Αστυνομική Διεύθυνση τα άτομα που θα εκπαιδευτούν στη χρήση της εφαρμογής.

Οι Δήμοι των Ιονίων Νήσων θα αναλάβουν:

1) Να ορίσουν ανά Δήμο την υπηρεσία (πχ Διεύθυνση Πολιτικής Προστασίας, Διεύθυνση Κοινωνικών Υπηρεσιών, Βοήθεια στο Σπίτι) και τρία άτομα που θα αναλάβουν την καταγραφή των ΑμεΑ ανά Δήμο.

2) Να ορίσουν τον/τους υπεύθυνους Πολιτικής Προστασίας που θα εκπαιδευτούν στη χρήση της εφαρμογής.

Η ΕΣΑμεΑ θα αναλάβει:

1) Να ενημερώσει τους φορείς και τους συλλόγους ΑμεΑ των Ιονίων Νήσων για το Έργο, την χρησιμότητα και το σκοπό του.

2) Να υποστηρίξει την ΠΕΔ-ΙΝ και τους εταίρους του Έργου στην καταγραφή και δημιουργία του Μητρώου Πολιτών (Citizens Reristry) ΑμεΑ. 

ΑΡΘΡΟ 2

ΔΙΑΡΚΕΙΑ

Η διάρκεια του παρόντος Μνημονίου Συνεργασίας είναι δέκα (10) έτη από την ημερομηνία υπογραφής του και μπορεί να παραταθεί με απόφαση των Δ.Σ. των Φορέων.

ΑΡΘΡΟ 3

ΕΙΔΙΚΟΙ ΟΡΟΙ

11.1 Υποκατάσταση. Απαγορεύεται ρητώς στους ΦΟΡΕΙΣ Β, Γ, Δ, Ε, ΣΤ, Ζ, Η, Θ, Ι, ΙΑ, ΙΒ, ΙΓ, ΙΔ, ΙΕ, ΙΣΤ, ΙΖ, η υποκατάστασή τους από τρίτους για το παρόν Μνημόνιο Συνεργασίας. Αν χωρήσει υποκατάσταση, τότε οι ΦΟΡΕΙΣ που υποκαταστάθηκαν ευθύνονται για κάθε πταίσμα του τρίτου έναντι του ΦΟΡΕΑ Α, ενώ συγχρόνως από υπαιτιότητά του, λύεται η παρούσα μόνο για τον συγκεκριμένο ΦΟΡΕΑ που υποκαταστάθηκε.

11.2 Πνευματικά δικαιώματα. Όλα τα προϊόντα που θα παραχθούν από τον ΦΟΡΕΑ Α στο πλαίσιο υλοποίησης του Έργου CITIZENS REGISTRY θα ανήκουν στην ιδιοκτησία του ΦΟΡΕΑ Α, ο οποίος κατέχει και τα πνευματικά τους δικαιώματα.

ΑΡΘΡΟ 4

ΤΕΛΙΚΕΣ ΔΙΑΤΑΞΕΙΣ 

Οποιαδήποτε τροποποίηση ή παράταση του παρόντος Μνημονίου Συνεργασίας γίνεται μόνον εγγράφως με κοινή συμφωνία των συμβαλλομένων μερών.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε το παρόν και υπογράφεται σε δεκαοκτώ (18) πρωτότυπα, έλαβε δε κάθε συμβαλλόμενος από ένα και ο Φορέας Α έλαβε δυο (2).

ΟΙ ΣΥΜΒΑΛΛΟΜΕΝΟΙ

(ακολουθούν υπογραφές)

2. Τον ορισμό του Δημάρχου ως εκπροσώπου του Δήμου Λευκάδας και εξουσιοδότησή του για την υπογραφή του καταστατικού και για κάθε  περαιτέρω απαιτούμενη ενέργεια, ο οποίος και θα  να ορίσει:
α) την υπηρεσία (πχ Διεύθυνση Κοινωνικών Υπηρεσιών, Βοήθεια στο Σπίτι κτλ) και τρία άτομα που θα αναλάβουν την καταγραφή των ΑμεΑ ανά Δήμο.
β) τον/τους υπεύθυνους Πολιτικής Προστασίας που θα εκπαιδευτούν στη χρήση της εφαρμογής.
            Η απόφαση αυτή πήρε αρ. 149/2023.

    

      Ο ΠΡΟΕΔΡΟΣ



           Τα παρόντα μέλη

       
             ΣΤΥΛΙΑΝΟΣ ΡΟΚΚΟΣ

